રાજેશ ચૌધરી,નવી દિલ્હીઃ નિર્ભયા કેસ પછી કાયદામાં થયેલા ફેરફારોનું જ પરિણામ છે કે આસારામને જિંદગીભર માટે જેલમાં રહેવાની સજા સંભળાવવામાં આવી છે. દિલ્હી સરકારના પૂર્વ ડિરેક્ટર (પ્રોસિક્યૂશન) બી.એસ.જૂને જણાવ્યું હતું કે નિર્ભયા કેસ પછી દુષ્કર્મના કાયદામાં ફેરફાર કરીને તેને વધુ કડક બનાવવામાં આવ્યો હતો. આ બદલાવ 2 એપ્રિલ 2013થી લાગુ કરવામાં આવ્યો હતો. આસારામ વિરૂદ્ધ ઓગસ્ટ 2013ના રોજ ફરિયાદ દાખલ કરવામાં આવી હતી. આ કારણે જ તેને નવા કાયદા હેઠળ સજા મળી.